Ensilumi
Satoi ensilumen taivahasta,
 Satoi suurin valkohiutalein;
 Kääri maan niin valkovaippahansa,
 Kuten neidon kuolinvaatteisiin.

 Poissa oli kevään elinvoima,
 Poissa kesä perhoin, kukkineen;
 Lakannut myös lintuin laulu soiva,
 Saanut syksy tuima tuulineen.

 Saanut oli syksy tuulinensa,
 Kyynelöinyt suurin pisarin.
 Katkoi myrsky, hyyti hyinen halla
 Toivon kukan, kesän viimeisen.

 Satoi ensilumen taivahasta,
 Satoi suurin valkohiutalein.
 Lakannut on syksy riehumasta,
 Tullut talvi – talvi sydämmein.

20-10 1900.